kardosdrur/scandi-wiki huggingface dataset:
Yusef Lateef

William Emanuel Huddleston "Yusef Lateef" (9. oktober 1920 i Chattanooga Tennessee - 23. december 2013) var en amerikansk saxofonist, fløjtenist, multiblæser-instrumentalist, komponist og pædagog.

Lateef hørte til de få blæsere i jazzen, som mestrede de fleste blæseinstrumenter fra bambusfløjte til fagot. Han spillede med Dizzy Gillespie, Cannonball Adderley, Elvin Jones, Miles Davis, Joe Zawinul, Don Cherry og Milt Jackson.

Lateef spillede og indspillede tillige med egne grupper gennem årene, og det er blev til en lang række plader.

Udvalgt diskografi 
 The Sounds Of Yusef
 Other Sounds
 Prayer to The East
 Cry! Tender
 The Centaur and the Phoenix
 Into Something
 Eastern Sounds
 Jazz 'Round the World
 Live at Peps vol. 1 & 2
 Psychicemotus
 The Golden Flute
 1984
 Hush'n Thunder
 The Gentle Giant
 Part of the Search
 Every Village Has a Name

Eksterne henvisninger 

Officiel hjemmeside
 

Saxofonister fra USA
Fløjtenister fra USA
Komponister fra USA
Jazzmusikere fra USA
Lawrence Welk

Lawrence Welk (født 11. marts 1903 i Strasburg, North Dakota, død 17. maj 1992 i Santa Monica i Californien USA) var en amerikansk impresario, tv-vært og accordeonspiller med tyske aner.

Welk var mest kendt for sit tv-show The Lawrence Welk Show (1955-1982), som blev et af USA's mest sete tv-programmer. 

Han ledede også sine egne orkestre og big bands, som fik prædikatet Champagne musik.

Eksterne henvisninger 

Impresarioer fra USA
Musikere fra USA
Musikere fra Coral Records
Wes Montgomery

John Leslie "Wes" Montgomery (6. marts 1923 i Indianapolis, Indiana – 15 juni 1968) var en amerikansk jazzguitarist. 

Montgomery var videreføreren og fuldenderen af Charlie Christians bebopstil på guitaren. Han dannede skole og inspiration for senere guitarister som George Benson, Pat Metheney, Pat Martino og Jimmy Hendrix. 
Han har spillet og indspillet med Lionel Hampton, Freddie Hubbard og Milt Jackson, men indspillede mest plader i eget navn.

Udvalgt Diskografi 
 Fingerpickin
 Far Wes
 The Wes Montgomery trio
 The Incredible Jazzguitar of Wes Montgomery
 Movin Along
 So Much Guitar
 BossGuitar
 Full House
 Potrait Of Wes
 Guitar On The GO

Referencer

Eksterne henvisninger 

 

Jazzguitarister fra USA
Jazzmusikere fra USA
George Benson

George Benson (22. marts 1943 i Pennsylvania USA) er en amerikansk jazz-popguitarist og sanger.  

Benson spillede i 1960'erne med gospel musikere og orgelgrupper og indspillede plader i eget navn feks. Uptown , som er en klassikker. Han fik sit store gennembrud, da han blev inviteret til at indspille og turnere med Miles Davis.

Benson fik i 1974 en pladekontrakt med selskabet CTI Records ledet af impresarioen Creed Taylor , hvor han indspillede en snes plader bl.a. Bad Benson, som blev en bestseller. 

I 1980'erne gik Benson i en mere poporienteret retning og begyndte at synge. Han lavede en lang række plader, hvor han synger og spiller guitar med hitorienteret musik. 

Benson videreførte arven fra sit forbillede Wes Montgomery.

Udvalgt Diskografi
 The New Boss Guitar
 It´s Uptown
 The George Benson Cookbook
 Shape Of Things To Come
 Beyond The Blue Horizon
 White Rabbit
 Bad Benson
 Breezin
 Benson and Farrell
 In Flight
 In Your Eyes
 Tenderly

Eksterne henvisninger 

 

Jazzguitarister fra USA
Jazzvokalister fra USA
Sam Rivers

Samuel Carthorne "Sam" Rivers (25. september 1923 i El Reno, Oklahoma USA – 26. december 2011) var en amerikansk saxofonist, fløjtenist, basklarinetist og komponist.

Rivers kom frem i Tony Williams' grupper. Spillede herefter med Miles Davis i en kort periode.
Skrev så en kontrakt med pladeselskabet Blue Note Records i begyndelsen af 1960´erne, og indspillede en striber plader feks. Fuchsia Swing Song.

Rivers har også indspillet med bl.a. Herbie Hancock, Larry Young og Andrew Hill.

Han hører stilistisk til i avantgarde jazzen.

Udvalgt Diskografi

I eget navn 
 Fuchsia Swing Song
 Contours
 A New Conception
 Dimensions and Extensions
 Streams
 Hues
 Crystals
 Sizzle

Som Sideman 
 Lifetime- Tony Williams
 Spring – Tony Williams
 Miles in Tokyo – Miles Davis
 Into Something – Larry young
 Change – Andrew Hill

Referencer

Eksterne henvisninger 

 

Saxofonister fra USA
Komponister fra USA
Jazzmusikere fra USA
Fløjtenister fra USA
Møntkatalog

Et møntkatalog er en fortegnelse over mønter, typisk en bog, er opregner, hvilke mønter, der er præget i et eller flere lande i en given periode, men der findes også tematiske og mere specialiserede møntkataloger.

Typiske informationer omfatter billede af for- og bagside, antal prægede mønter, udmøntningssteder, beskrivelse af motiv og oversættelse af inskriptioner. Desuden gerne skønnede priser for mønter alt efter tilstand (konserveringsgrader) og sjældenhed (raritetsgrader).

Oversigt over konserveringsgrader 
En konserveringsgrad er en oversigt over en mønts kvalitet, fra en perfekt mønt til en meget slidt mønt. Revner, brochespor, loddespor, pudsning, bøjning o.l. er skader, der normalt ikke har nogen indflydelse på konserveringsgraden. Hvis en mønt har en eller flere af denne slags skader, angives konserveringsgraden som regel blot i parentes.

En konserveringsgrad findes som regel i de indledende sider i et møntkatalog

Se også 
 Mønter

Numismatik
Informationskataloger
Siegwart Petersen

Peter Siegwart Blumenthal Petersen (født 1. juni 1826 i Stavanger, død 1. december 1878 i Kristiania) var en norsk skolemand og populærvidenskabelig forfatter.

Petersen blev student i 1846 og tog 1853 filologisk embedseksamen i 1853. Han underviste allerede fra 1847 som privatlærer og var 1854—59 assistent i Rigsarkivet i Kristiania. Fra 1860 til sin død redigerede han det officielle "Rigstidende" og "Christiania Intelligentssedler". Han var 1863—65 lærer ved Hartvig Nissens skole og knyttedes derefter til Kristiania Katedralskole som adjunkt og fra 1876 som overlærer.

Han udgav et stort antal lærebøger i Norges og Nordens historie, verdenshistorie og geografi, der (til dels efter gennemarbejdelse af professor Gustav Storm) blev genoptrykt i mange oplag og frem til århundredeskiftet var meget anvendte i skoleundervisningen i Norge. Hans betydelige og værdifulde bibliotek blev 1882 ved donation fra en norsk rigmand afkøbt arvingerne ogsolgt til det Deichmanske bibliotek i Kristiania.

Eksterne henvisninger 
 Om Peter Siegwart Blumenthal Petersen, fra Salmonsens konversationsleksikon, 2. udgave 1915-30

 Biografi i Norsk Biografisk Leksikon

Faglitterære forfattere fra Norge
Arkivarer fra Norge
Chefredaktører fra Norge
Skolefolk fra Norge
Dansksprogede forfattere fra Norge
Personer fra Stavanger
Luis Islas

Luis Alberto Islas Ranieri (født 22. december 1965 i Buenos Aires, Argentina) er en tidligere argentinsk fodboldspiller (målmand), der med Argentinas landshold vandt guld ved VM i 1986 i Mexico. Under hele turneringen var han dog reserve for førstemålmanden Nery Pumpido.

Han var også med til at vinde både Confederations Cup 1992 og Copa América 1993 med landet. I alt spillede han 30 landskampe.

Islas spillede på klubplan for adskillige klubber både i hjem- og udlandet. Længst tid tilbragte han hos Independiente, som han vandt to argentinske mesterskaber med. Han spillede også hos blandt andet Estudiantes de La Plata, spanske Atlético Madrid og mexicanske Club Toluca.

I 1992 blev Islas kåret til Årets fodboldspiller i Argentina.

Referencer 

Fodboldspillere fra Argentina
Fodboldspillere fra Estudiantes de La Plata
Fodboldspillere fra Independiente
Fodboldspillere fra Atlético Madrid
Fodboldspillere fra CD Logroñes
Fodboldspillere fra Newell's Old Boys
Fodboldspillere fra Club Atlético Huracán
Verdensmestre i fodbold
Deltagere ved verdensmesterskabet i fodbold 1986
Deltagere ved verdensmesterskabet i fodbold 1994
Signalkrebs

Signalkrebsen (Pacifastacus leniusculus) er en Nordamerikansk flodkrebseart. Den kom til Europa i 1960'erne til at supplere de skandinaviske ædelkrebsfiskerier, som blev ødelagt af krebsepest, men de importerede krebs viste sig at være bærere af sygdommen. Signalkrebs er nu en invasiv art, der fordriver oprindelige arter fra Europa og Japan.

Udseende 
Signalkrebsen kan blive op til 16 cm lang og veje 110 g. Den er kønsmoden som treårig og kan blive 20 år. Både krop og kløer er glatte og rødbrune/mørkebrune, undertiden med et blåligt skær. Den har en hvid eller blålig plet ved klosaksens bund. Kloen er typisk større hos hannen end hos hunnen.

Levested 
Signalkrebsen lever i åer og søer, hvor den kan komme i skjul i huller ved breden eller mellem rødder fra træer.

Den vides nu at leve i store dele af Europa. Til Danmark kom Krebsen først til opdræt, hvorfra den har spredt sig naturen. Med sikkerhed vides det, at den lever i mindre søer samt i vandløb som Tude Å, Susåen samt nær Randers Fjords udløb.

Referencer 

Astacidae
Invasive arter
Tibenede krebsdyr
Fernando Cáceres

Fernando Gabriel Cáceres (født 7. februar 1969 i Buenos Aires, Argentina) er en tidligere argentinsk fodboldspiller (midterforsvarer).

Han spillede i hjemlandet hos adskillige af landets storklubber, River Plate, Boca Juniors, Argentinos Juniors og Independiente. Han var desuden i over ti år udlandsprofessionel i Spanien, hvor han var tilknyttet både Real Zaragoza, Valencia og Celta Vigo. Med Argentinos Juniors vandt han i 1991 et argentinsk mesterskab, mens han hos Real Zaragoza var med til at triumfere i både Copa del Rey (1994) og Pokalvindernes Europa Cup (1995).

Cáceres spillede desuden mellem 1992 og 1997 24 kampe og scorede ét mål for det argentinske landshold. Han var en del af holdet der vandt Copa América 1993, og deltog også ved VM i 1994 i USA.

Titler 
Primera División Argentina
 1991 (Apertura) med Argentinos Juniors

Copa del Rey
 1994 med Real Zaragoza

Pokalvindernes Europa Cup
 1995 med Real Zaragoza

Copa América
 1993 med Argentina

Referencer 

Fodboldspillere fra Argentina
Fodboldspillere fra Argentinos Juniors
Fodboldspillere fra Club Atlético River Plate
Fodboldspillere fra Real Zaragoza
Fodboldspillere fra Boca Juniors
Fodboldspillere fra Valencia CF
Fodboldspillere fra Celta de Vigo
Fodboldspillere fra Independiente
Deltagere ved verdensmesterskabet i fodbold 1994
Lutetia

Lutetia eller Lutetia Parisiorum var det romerske navn på den galliske by, der senere blev Frankrigs hovedstad Paris og dets oppidum.

Arkæologiiske udgravninger i perioden 1994-2005
har påvist placeringen af Lutetia, man har bl.a. udgravet et 15 ha stort byområde i Nanterre.

Lutetia bliver første gang nævnt i forbindelse med, at Julius Cæsar samler de galliske høvdinge i 53 f.Kr.. Dette møde finder sted hos Parisiierne på en ø i Seinen. Man er imidlertid i tvivl om, om mødet foregår på en af de småøer, som senere bliver til île de la Cité eller om det foregår på en af Seinens meanderbuer tæt på Nanterre.

Omkring år 300 omdøbes Lutetia til Paris.

Offentlige bygninger

Arenaerne 

Lutetias arenaer blev konstrueret i 1. århundrede og er beliggende i Quartier Latin. Arenaen er i realiteten et hybrid mellem et amfiteater og et teater, da det dels har en 40 meter lang scene på den ene langside og dels har en elliptisk arena på 46 x 52 meter, til brug for gladiatorkampe.

Teatret 
Der findes også et mere traditionelt teater, der er beliggende under lycée Saint-Louis. Dette teater havde en 40 meter lang scene og bygningen målte i alt 72 x 47 meter.

Termerne 

Der var flere termer i Lutetia.

 de nordlige termer, kaldes i dag Thermes de Cluny, disse er de største og var delvist finansieret af nauterne. Termerne ligger mellem boulevard Saint-Germain og rue des Écoles.
 de østlige termer ligger rue Saint-Jacques
 de sydlige termer ligger på hjørnet af rue Gay-Lussac og rue Le Goff.

Nauternes pille 
Nauternes pille er en udsmykket stenpille, hvor udsmykningen symboliserer forskellige galliske og romerske guder.

Kronologi 
 Maj 52 f.Kr. Slaget om Lutetia. Romerne sejrede under ledelse af Titus Labienus over Aulercierne, Senonerne og Parisii'erne. Gallerne valgte at ødelægge broerne og brænde byen, frem for at lade den falde i hænderne på romerne, dette betød, at romerne hurtigt kunne give byen en romersk byplan

 Mellem 14 og 37. Lutetias nauter rejser en søjle til ære for Jupiter. Denne bliver senere kendt som pilier des Nautes (Nauternes pille) i dag placeret under Notre Dame.
 Mellem 50 og 100 Lutetias forum bliver opført.
 65-66. Isvinter.
 Mellem 100 og 200, bliver de 3 store termer i Lutetia opført og vandforsyningen bliver sikret af en 16 kilometer lang akvædukt fra Bièvre, endvidere opføres der et amfiteater med plads til 17.000 tilskuere og et teater med plads til 3.000.
 Frem til 250. Lutetias første biskop saint Denis bliver helgenkåret. Saint Denis var en af de syv biskopper, der belv sendt for at kristne Gallien, dette provokerede de ikke-kristne så meget at de halshuggede ham på Montmartre, herefter blev Saint Denis altid afbildet med sit hoved i sine hænder.
 291-292. Særligt kold vinter. Seinen bliver isdækket. Det er første gang dette nævnes.
 Omkring 300. Lutetia omdøbes til Paris.

Se også 
 Paris' historie

Ekstern henvisning

Kilder 

Paris
Frankrigs historie

la:Lutetia#Historia
James Dwight Dana

James Dwight Dana (født 12. februar 1813, død 14. april 1895) var en amerikansk geolog, mineralog og zoolog. Han var far til Edward Salisbury Dana.

Dana udførte nogle banebrydende studier i bjergdannelse, vulkansk aktivitet og oprindelsen og strukturen af kontinenter og have over hele verden.

Priser 
Dana blev tildelt Copleymedaljen af Royal Society i 1877, Wollastonmedaljen af Geological Society of London i 1874 og Clarkemedaljen af Royal Society of New South Wales i 1882.

Navngivet efter Dana 
 Mount Dana (og den nærliggende Dana Meadows) i Sierra Nevada, Californien, USA
 Dorsa Dana (en dorsum) på Månen
 Danalit, et mineral.
 Dana Passage i Puget Sound, USA
 Dana, et nedslagskrater på Mars
 Danamedaljen fra Mineralogical Society of America blev navngivet efter Dana og hans søn Edward Salisbury Dana.
 James Dwight Dana House i New Haven, Connecticut som blev erklæret historisk i 1965.
 Den fossile dolkhale Euproops danae

Referencer 

 American Mineralogist, Vol. 21 (1936), 173-177

Eksterne henvisninger 

  

Geologer fra USA
Zoologer fra USA
Ansatte ved Yale University
Modtagere af Copleymedaljen
Modtagere af Wollastonmedaljen
Mineraloger fra USA
Hernán Díaz

Hernán Edgardo Díaz (født 26. februar 1965 i Rosario, Argentina) er en tidligere argentinsk fodboldspiller (højre back).

Han spillede primært i hjemlandet hos Rosario Central og River Plate. Med Rosario vandt han ét og med River hele otte argentinske mesterskaber.

Díaz spillede desuden mellem 1993 og 1998 28 kampe og scorede tre mål for det argentinske landshold. Han repræsenterede sit land ved VM i 1994 i USA, samt ved OL i 1988 og ved to udgaver af Copa América.

Titler 
Primera División Argentina
 1987 med Rosario Central
 1990, 1991 (Apertura), 1993 (Apertura), 1994 (Apertura), 1996 (Apertura), 1997 (Clausura), 1997 (Apertura), 1999 (Apertura) med River Plate

Copa Libertadores
 1996 med River Plate

Supercopa Sudamericana
 1997 med River Plate

Referencer 

Fodboldspillere fra Argentina
Fodboldspillere fra Rosario Central
Fodboldspillere fra Club Atlético River Plate
Personer fra Rosario
Deltagere ved verdensmesterskabet i fodbold 1994
Danalit

Danalit er et jernberylliumsilikatsulfidmineral med formlen Fe2+4Be3(SiO4)3S. 

Det er et sjældent mineral, som forekommer i granitter, tinholdige pegmatitter, kontaktmetamorfe skarn, gnejser og i hydroterme aflejringer. Det forekommer i forbindelse med magnetit, granat, fluorit, albit, cassiterit, pyrit, muskovit, arsenopyrit, kvarts og klorit.

Danalit blev først beskrevet i 1866 fra en aflejring i Essex County, Massachusetts og navngivet efter den amerikanske mineralog James Dwight Dana (1813-1895).

Det er blevet fundet i Massachusetts, New Hampshire, Sierra County, New Mexico; Yavapai County, Arizona; Needlepoint Mountain, British Columbia; Walrus Island, James Bay, Quebec; Sverige; Cornwall, England; Imalka og Transbaikal, Rusland; Kazakhstan; Somalia; Tasmanien; Western Australia og Hiroshima-præfekturet, Japan.

Referencer 

Berylliummineraler
Leonardo Rodríguez

Leonardo Adrian Rodríguez Iacobitti (født 27. august 1966 i Buenos Aires, Argentina) er en tidligere argentinsk fodboldspiller (midtbanespiller), og dobbelt Copa América-vinder med Argentinas landshold.

Han spillede i hjemlandet hos adskillige af landets storklubber, Lanús, Vélez Sársfield, Argentinos Juniors og San Lorenzo de Almagro. Han var desuden udlandsprofessionel hos blandt andet Borussia Dortmund i Tyskland og chilenske Universidad.

Rodríguez spillede desuden mellem 1991 og 1994 28 kampe og scorede to mål for det argentinske landshold. På trods af den korte landsholdskarriere, blev perioden særdeles succesfuld. Han var med til at vinde Copa América i både 1991 og 1993, og var også på holdet da landet vandt Confederations Cup 1992. Her var han blandt målscorerne i argentinernes finalesejr over værterne fra Saudi-Arabien. Endelig deltog han også ved VM i 1994 i USA, hvor argentinerne røg ud i 1/8-finalen.

Referencer 

Fodboldspillere fra Argentina
Fodboldspillere fra Club Atlético Lanús
Fodboldspillere fra Club Atlético Vélez Sársfield
Fodboldspillere fra Argentinos Juniors
Fodboldspillere fra San Lorenzo de Almagro
Fodboldspillere fra Sporting Toulon Var
Fodboldspillere fra Atalanta BC
Fodboldspillere fra Borussia Dortmund
Fodboldspillere fra Club Universidad de Chile
Deltagere ved verdensmesterskabet i fodbold 1994
Brovandeskolen

Brovandeskolen er en en privat lilleskole i Skagen.

Skolen startede i skurvogne som Privatskolen – Den lille skole i 1977 på forældrenes initiativ og havde i 1985 60 elever. 2011 er der ca. 163 elever, og der optages 20 elever i 0. klasse.

I august tager hele skolen samlet på lejr til Drengeborg i Ålbæk. Om foråret tager klasserne af sted hver for sig til forskellige destinationer.

Skolen har senere hen fået bygget en hel ny overbygning som bliver brugt til undervisning af 7,8 og 9 klasses eleverne

Skolen har også en SFO hvor børnene hygger og laver kreative og sjove aktiviteter hver dag såsom male, tegne, sy, bage, spille brætspil, bygge med Lego, lege købmand, ja, kun fantasien sætter grænser. Skolen har flere forskellige udeområder hvor de kan lege og udfordre deres sanser. Der er gynger, fodboldbane, multibane, klatretårn, klatreræer og steder hvor der kan bygges huler og en masse andre muligheder.

Skolen har en masse forskellige traditioner såsom lejr, idrætsdag, julestue, fastelavn osv. Man kommer på lejr to gange hvert skoleår. 1 lejr som går til Ålbæk på drengeborg i 3 dage med hele skolen samlet, og en forårslejr som går til en by i Danmark i 5 dage. I 9 klasse kommer man på en projektrejse i 12-14 dage som går til et sted i Europa. Den nuværende 9 klasse (23/24) var på en tur til Italien i 12 dage. 4 dage i Rom, 4 dage i Firenze og sidst men ikke mindst 4 dage i Sirmione.

Kendte tidligere elever 
 David Nielsen - professionel fodboldspiller og -træner.

Eksterne henvisninger 
 Skolens hjemmeside

Friskoler i Danmark
Bygninger, konstruktioner og anlæg i Skagen
Etableret i 1977
Trifon Ivanov

Trifon Marinov Ivanov (Bulgarsk: Трифон Маринов Иванов; 27. juli 1965 – 13. februar 2016) var en bulgarsk fodboldspiller (midterforsvarer). Han spillede 76 kampe og scorede seks mål for det bulgarske landshold, og var med til at nå semifinalerne ved VM i 1994 i USA. Han deltog også ved EM i 1996 og VM i 1998.

Ivanov spillede på klubplan for adskillige hold i både hjem- og udlandet, blandt andet CSKA Sofia, Real Betis, Rapid Wien og Austria Wien. Han blev i 1996 kåret til Årets fodboldspiller i Bulgarien.

Ivanov døde af et hjerteslag den 13. februar 2016.

Referencer 

Fodboldspillere fra Bulgarien
Fodboldspillere fra PFC CSKA Sofia
Fodboldspillere fra Real Betis
Fodboldspillere fra Neuchâtel Xamax
Fodboldspillere fra Rapid Wien
Fodboldspillere fra Austria Wien
Personer fra Veliko Tarnovo
Deltagere ved verdensmesterskabet i fodbold 1994
Deltagere ved det europæiske mesterskab i fodbold 1996
Deltagere ved verdensmesterskabet i fodbold 1998
Ivajlo Andonov

Ivajlo Viktorov Andonov (på bulgarsk: Ивайло Андонов) (født 14. august 1967 i Blagoevgrad, Bulgarien) er en tidligere bulgarsk fodboldspiller (angriber). Han spillede fem kampe for det bulgarske landshold, og var en del af holdet der sensationelt nåede semifinalerne ved VM i 1994 i USA.

Han spillede på klubplan hovedsageligt i hjemlandet hos CSKA Sofia.

Referencer 

Fodboldspillere fra Bulgarien
Fodboldspillere fra PFC CSKA Sofia
Fodboldspillere fra Albacete Balompié
Fodboldspillere fra Arminia Bielefeld
Fodboldspillere fra PFC Lokomotiv Sofia
Fodboldspillere fra 1. FC Union Berlin
Personer fra Blagoevgrad
Deltagere ved verdensmesterskabet i fodbold 1994
Chick Webb

William Henry "Chick" Webb (10. februar 1905 i Baltimore, Maryland, USA – 16. juni 1939) var en amerikansk jazztrommeslager og orkesterleder.

Webb, der fra en tidlig alder var syg med tuberkulose, regnes for en af jazzens store trommeslagere. Buddy Rich idoliserede ham, og fulgte hans eksempel som en blændende teknisk begavelse. Han havde sit eget orkester på spillestedet Savoy Ballroom, hvor mange af tidens store talenter blev opdaget. Feks. fik han sangerinden Ella Fitzgerald frem i sit orkester.

Han døde i Baltimore som følge af komplikationer efter en operation i 1939.

Webb har inspireret mange af eftertidens store trommeslagere såsom Buddy Rich, Gene Krupa, Art Blakey og Louis Bellson.

Eksterne henvisninger 
 

Trommeslagere fra USA
Jazzmusikere fra USA
Orkesterledere
Graham Poll

Graham Poll (født 29. juli 1963 i Tring, England) er en tidligere, engelsk fodbolddommer. Han dømte en række kampe i FA Premier League, engelske og europæske cuper. Poll dømte i EM 2000, VM 2002 og 2006 og han dømte finalen i UEFA-cupen 2005 mellem Sporting Lisboa og CSKA Moskva.

Efter VM 2006 bestemte Poll sig for ikke at dømme mere internationalt, men koncentrere sig om Premier League. Grunden til det var at han gav Josip Šimunić fra  tre gule kort i den samme kamp under VM 2006. Et par måneder efter VM dømte han alligevel kampe internationalt.

13. maj 2007 dømte Poll sin sidste kamp i Premier League mellem Portsmouth og Arsenal . Poll dømte playoff-finalen i The Championship 28. maj 2007 mellem Derby og West Bromwich. Dette var hans sidste kamp i England.

I Premier League dømte Poll 215 kampe.

Karriere

Kampe i VM 2002 som hoveddommer 

   –   (gruppespil)

Kampe i VM 2006 som hoveddommer 

   –   (gruppespil)
   –   (gruppespil)
   –   (gruppespil)

Kampe i EM 2000 som hoveddommer 

   –   (gruppespil)
   –   (gruppespil)

Premier League-karriere

Premier League 2006-07

Kilder 

Fodbolddommere fra England
Dommere i VM i fodbold 2002
Dommere i VM i fodbold 2006
Dommere i UEFA Champions League
Dommere som har dømt FA-cupfinalen
Bill Stewart

William Harris "Bill" Stewart (18 oktober 1966 i Des Moines Iowa USA) er en amerikansk jazztrommeslager.

Stewart som spiller i en stil inspireret af Jack DeJohnette , har spillet med bl.a. Michael Brecker , Pat Metheney , Steve Swallow , John Scofield , James Brown og Lee Konitz.

Han har også indspillet plader i eget navn.

Udvalgt Diskografi
 Think Before You Think
 Telepathy
 Keynote Speakers
 Incandescence

Trommeslagere fra USA
Jazzmusikere fra USA
Rumjantjo Goranov

Rumjantjo Goranov Radev (på bulgarsk: Румянчо Горанов Радев) (født 17. marts 1950 i Pleven, Bulgarien) er en tidligere bulgarsk fodboldspiller (målmand). Han spillede 34 kampe for det bulgarske landshold, og deltog ved VM i 1974 i Vesttyskland.

Goranov spillede på klubplan hovedsageligt for Lokomotiv Sofia i hjemlandet. Han blev i 1978 kåret til Årets fodboldspiller i Bulgarien.

Referencer

Eksterne henvisninger 
 Information om karriere på LevskiSofia.info 

Fodboldspillere fra Bulgarien
Fodboldspillere fra PFC Levski Sofia
Fodboldspillere fra PFC Lokomotiv Sofia
Personer fra Pleven
Deltagere ved verdensmesterskabet i fodbold 1974